Penaos ta, nen teus ket bet gwelet Blade Runner? Beh nann. Met bon, profet eo bet din ar choufrig gant pemp stumm eus ar film neuze em bo tro, ehe! Kroget on gant ar stumm Final Cut a vez kinniget war ar bladenn gentañ a zo bet adkempennet e 2007 gant Ridley Scott.  An istor a zo simpl awalch, ur film skiant-faltazi klasel eo. An haroz a labour a-benn kavout robotoù (implijet evit labourat war planedennoù trevadennet met difennet war an Douar) a vefe silet er gevredigezh, Blade Runner eo anv ar vicher-se. Ur strollad eus ar robotoù-se, feuls ha dañjerus, a zo nevez erruet ha setu emañ Rick Deckard (an haroz) e karg eus an afer (war e leve eo sañset da vezañ). Eveljust e kejo gant ur plach koant hag a vo unan eusouto hag a sikouro anezhañ da dizoloiñ e  bersonelezh/denelezh. Hag ar bagad reoù drouk. Emgannoù, redadennoù pep tra en ur gêr gant un aergelch teñval ha lous doare Seven/The Chaser (a blij din neuze ^^). Nouzon ket perak e oan kendrechet e vefe dizoloet er fin e oa an haroz e-unan ur robot, met bon… Setu ur film a-feson hag a vin laouen o sellet er stummoù all evit gwelet an diforchioù!